CONSTANTIN ENESCU

CONSTANTIN ENESCU

Născut în anul 1937 – Constantin Enescu a cunoscut condiţia vieţuirii în mai multe regimuri sociale. Şi-a găsit vocaţia profesională târziu, în timpul armatei.

S-a regăsit pe sine în siguranţa şi certitudinea vieţii ordonate, care nu suportă jumătăţile de măsură.

Studiile le-a definitivat la Academia Militară Tehnică, specializându-se în construcţii de tancuri.

Se pensionează în 1944 cu gradul de colonel. Se simte bine în sfera poeziei şi semnează peste o mie de catrene şi poezii pe care le publică pe internet şi în reviste literare. Întreaga sa lirică este dirijată spre analiza atentă a fiinţei umane.

Autorul este un cronicar al unui cumul autentic de apucături şi moravuri ce oglindesc modul cum înţelege românul să-şi orienteze viaţa.

Ing. univ. dr. RADU ADRIAN

UNUIA CU PATE ASIGURAT

Îţi apreciez elanul

Ce ţi-l dă din umbră clanul,

Ca să fii tu astăzi fanul,

Poate cade…paravanul

Şi te dibuie „organul”

Că tu ai furat ciolanul

Şi ajungi ca bolovanul

În celulă…cu motanul!

3 septembrie 2013

SPERANŢELE NEISPRĂVITULUI

Fiind tipic nătărău,

S-a trezit în mare hău…

Dar tot speră ca să iasă,

Dacă prinde o mireasă,

Nici urâtă, nici frumoasă,

Dar să aibă bani şi casă…

Că el marele „erou”,

Poate sta ca bibelou!

16 octombrie 2011

ÎN BOXĂ CU MUZA

Fiind prins cu fofârlica

A ajuns la mititica,

Dar declară pe moment,

Că e în „cantonament”

Şi e-n formă, de a scrie:

Cum să fie, ce-o să fie

În noua democraţie

Privită…din puşcărie!

3 octombrie 2012

DEFINIŢIE

Gluma e un condiment,

În trecut, ca şi-n prezent

Cu sare şi cu piper

E tare la caracter,

Pe unii supără,

Pe alţii bucură,

Dar prin dura existenţă,

Face actul de prezenţă

Şi cu deosebit tact

Cu râsul, are contract!

20 noiembrie 2014

DRAGOSTE LA PRIMA VEDERE

Cuprinşi de năvalnic dor

Sub tutela lui amor,

Un posnaş de îngeraş

Dovedit ca bun ţintaş,

Scapă suliţa din arc

Către banca lor din parc,

Iar iubirea din străbuni,

s-a văzut la nouă luni!

20 martie 2013

Contents